Bianca Mayer
D Bianca Mayer (* 17. Mai 1979 z Scuol) isch e Schwyzer rätoromanischi Musikeri un Sängeri, wu mer unter ihrem Chinschtlername Bibi Vaplan chännt.

Lääbe 
D Bianca Mayer isch z Scuol im Engadin ufgwachse. Ihre Vater Reto Mayer isch Volksmusiker gsii. No d Schuel het si an dr Musikhochschuel Züri (ZHdK) Klavier studiert un anne 2005 mit em Lehrdiplom abgschlosse. 

Scho im Studium het si fir Film un Theater kumpeniert (u. a. fir Vitus), gege Änd vum Studium het si sälber mit Unterrichte aagfange.

Anne 2009 het d Chinschtleri, wu in dr Zwischezyt scho ne braiteri Effetligkait gchännt het, dr Kulturfeerderbryys vum Kanton Graubünde gwunne.

Vu 2013 bis 2014 isch si Radiomoderatori bi Radiotelevisiun Svizra Rumantscha (RTR) gsii.

Ihre eerscht greeßer CD-Projäkt «Alba da la Clozza» (2009) het in di romanisch Musik e neii, ganz aigeni Note broocht. Mit dr Albe «Ingio vasch» (alem. Wu goosch aane?), «Eu vegn cun tai» (alem. Ich chumm mit dir) un «Sdruogliar» (alem. Verwache) het si d Aigenart un Qualitet vu ihre Musik uf e nei, professionäll Level glupft. Ihri Ufdritt sin chraftvoll un voll vu Intimitet.

Mit ihrem Duett mit em Carlos Leal «Vaplan», aber au mit Solo-Stuck wie «Lascha a Mai» isch d Bibi Vaplan reegelmääßig uf Radio SRF 3 z heere gsii.

Musik

Film- un Theatermusik 
Syter anne 2003 schrybt d Bianca Mayer Kumpesizione fir Theaterstuck un Film, v u 2004 bis 2008 sin s zee Projäkt gsii. Si isch Kumpesizionsassischtänti unter anderem fir d Soundtrack vu dr Film Vitus (Fredi Murer, 2005), I was a Swiss Banker (Thomas Imbach, 2007) un Happy New Year (Christoph Schaub, 2008) gsii.

Alba da la Clozza 
Noch em Studium isch d Bianca Mayer bis 2009 Sängeri un Gitarrischti vu dr Rockband Alba da la Clozza gsii.

Bibi Vaplan 
Syter 2010 het d Bianca Mayer e ruehigere un bsinnligere Musikstil entwicklet. Bibi, va plan! haißt in ihrem romanische Idiom Vallader Bianca, gang landsem! ud soll Programm syy. As Bibi Vaplan schrybt si d Täxt un d Musik, singt un spiilt Klavier oder au mol Cembalo. S Album Sdruogiar (alem. Verwache) vu 2012 isch in Zämenaarbet mit dr Kammerphilharmonie Graubünden entstande.

D Liedtäxt vu dr Bianca Mayer sin uf Vallader. Iber s perseenli Motiv, Musik z mache, sait d Liedermacheri:

Diskografy 
 Üna jada intuorn as Alba da la Clozza, 2009.
 Ingio vasch? as Bibi Vaplan, 2011.
 Eu vegn cun tai as Bibi Vaplan, 2011.
 Sdruogliar as Bibi Vaplan, 2012.
 Cul vent as Bibi Vaplan, 2015.

Bryys 
 2009: Feerfderbryys vum Kanton Graubünde.
 2014: Wäärchbyydraag vum Kanton Graubünde
 2015: Wäärchbyydraag vum Kanton Graubünde.

Weblink 
 Websyte vu dr Bianca Mayer alias Bibi Vaplan

Fueßnote 

Schwizer Musiker
Bündner
Schwiizer
Frau
Läbigi Person
Schwizer Radio und Färnseh